
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS 2009 METŲ BIUDŽETO TVIRTINIMO

2009 m. vasario 26 d. Nr. T-30
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 15 p., Biudžeto sandaros įstatymo (Žin., 1990, Nr. 24-596; 2004, Nr. 4-47) 26 str. 4 ir 5 d. ir 2009 metų valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2008, Nr. 149-6020) 2, 3, 4, 9, 11 ir 13 str., n u s p r e n d ž i a :


1. Patvirtinti rajono savivaldybės 2009 metų biudžetą (toliau – savivaldybės biudžetas): 89260,6 tūkst. litų pajamų, tame skaičiuje 515,0 tūkst. litų einamosios sąskaitos likučių 2009 metų išlaidoms dengti, 89260,6 tūkst. litų išlaidų ir 2400,9 tūkst. litų kasos apyvartinių lėšų pagal 1 ir 2 priedus (pridedama).


2. Patvirtinti 2009 metų biudžeto asignavimus mokinio krepšeliui finansuoti pagal 3 priedą (pridedama).


3. Patvirtinti specialiųjų programų asignavimus pagal 4 priedą (pridedama).


4. Patvirtinti rajono savivaldybės 2009 metų aplinkos apsaugos rėmimo specialiosios programos sąmatą pagal 5 priedą (pridedama).


5. Patvirtinti savivaldybės privatizavimo fondo lėšų 2009 metų sąmatą pagal 6 priedą (pridedama).


6. Nustatyti, jog savivaldybės taryba gali perskirstyti mokinio krepšelio lėšas tarp mokyklų iki 5 procentų visos specialiosios tikslinės dotacijos, bet ne daugiau kaip 15 procentų mokyklai skirtų lėšų.


7. Nustatyti, jog vykdant savivaldybės biudžetą, nepanaudotos specialios tikslinės dotacijos valstybinėms (valstybės perduotoms savivaldybėms) funkcijoms atlikti ketvirtąjį ketvirtį naudojamos tik savivaldybių biudžetų įsiskolinimams dengti, o nepanaudotos specialiosios tikslinės dotacijos mokinio krepšeliui finansuoti – tik mokymo reikmių įsiskolinimams dengti.


8. Nustatyti šiuos savivaldybės skolinimosi limitus:


8.1. savivaldybės skola negali viršyti 30 procentų patvirtintų savivaldybės pajamų, neįskaitant iš valstybės biudžeto savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos.


8.2. metinio savivaldybės grynojo skolinimosi suma negali viršyti 15 procentų, iš jų metinio trumpalaikio skolinimosi suma – 10 procentų patvirtintų tų metų savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos).


8.3. grąžintina kalendoriniais metais savivaldybės paskolų ir palūkanų bei su paskolų ėmimu susijusių įmokų suma negali viršyti 15 procentų patvirtintų tų metų savivaldybės biudžeto pajamų  (neįskaitant iš valstybės biudžeto savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos).


8.4. savivaldybės garantijų limitas negali viršyti 5 procentų patvirtintų tų metų savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos).


9. Nustatyti, jog savivaldybės biudžeto asignavimų valdytojai negali naudoti asignavimų, sutaupytų dėl darbuotojų ar valstybės tarnautojų ligos ar laisvų etatų.


10. Įpareigoti biudžetinių įstaigų vadovus:


10.1. savivaldybės biudžeto išlaidas vykdyti patvirtintų asignavimų ribose;


10.2. 2009 metų sausio 1 dienai esantį kreditorinį įsiskolinimą už prekes ir paslaugas, nurodytas 2 priedo skiltyje „2008 m. skola“, apmokėti iki 2009 metų kovo 16 d.;


10.3. patvirtinus savivaldybės biudžetą, patvirtintas savivaldybės biudžeto sąmatas per 5 dienas pateikti savivaldybės administracijos Biudžeto ir turto skyriui.


11. Įpareigoti savivaldybės administracijos direktorių:


11.1. savivaldybės administracijos direktoriaus rezervo lėšas skirstyti pagal savivaldybės tarybos nustatytą tvarką;


11.2. skiriant lėšas ūkio subjektui, kuris nėra biudžetinė įstaiga, savivaldybės tarybos nustatyta tvarka pasirašyti lėšų naudojimo sutartį.


12. Įpareigoti savivaldybės administracijos Centralizuotos buhalterijos skyrių savivaldybės tarybos nustatyta tvarka:


121.1. apmokėti keleivių vežėjams už pervežtus keleivius bei moksleivius, turinčius teisę į nemokamą važiavimą pagal savivaldybės tarybos patvirtintą tvarką.


12.2. vykdyti savivaldybės valdymo, informacinės visuomenės plėtros, infrastruktūros ir investicijų, žemės ūkio plėtros, aplinkos apsaugos rėmimo specialiąją, kultūros plėtros, neįgaliųjų žmonių medicininės, socialinės, profesinės reabilitacijos, švietimo ir mokymosi visą gyvenimą, jaunimo ir sporto, švarios ir sveikos aplinkos (aplinkosaugos), regioninės plėtros programas.  


13. Įpareigoti savivaldybės administracijos Biudžeto ir turto skyrių: 


13.1. pervesti nuo antrojo ketvirčio į valstybės biudžetą lygiomis dalimis bendrosios dotacijos kompensaciją;


13.2. pagal patvirtintas sąmatas ir pateiktas lėšų gavimo paraiškas finansuoti savivaldybės biudžetines įstaigas;


13.3. paskolų gavimo sutartyse nustatytais mokėjimo terminais grąžinti paskolas, mokėti palūkanas bei vykdyti kitose sutartyse numatytus finansinius įsipareigojimus;


13.4. savivaldybės tarybos nustatyta tvarka, savivaldybės administracijos Ūkio skyriui pateikus paraišką, apmokėti šilumos, šalto ir karšto vandens tiekėjams už suteiktas paslaugas mažai pajamų turinčioms šeimoms, kompensuoti asignavimų valdytojams išlaidas už įsigytus maisto produktus mokinių maitinimui ir mokinio reikmenis.


13.5. pagal uždarosios akcinės bendrovės Antano Rinkevičiaus valymo įrenginių pateiktą sąskaitą-faktūrą bei Gelgaudiškio seniūno pažymą, neviršijant patvirtintų asignavimų, apmokėti už perteklinį nukanalizuotą vandenį;


13.6. pagal pasirašytas sutartis ir patvirtintas sąmatas finansuoti viešąsias įstaigas, vykdančias sveikatos apsaugos programą, visuomenines organizacijas ir įstaigas, vykdančias socialinės paramos programą, bendruomeninių iniciatyvų rėmimo programą, viešąją įstaigą „Verslo informacijos centras“, vykdančią verslo plėtros programą, viešąją įstaigą „Šešupės euroregiono turizmo informacijos centras“ vykdančią turizmo plėtros programą, uždarąją akcinę bendrovę „Šakių vandenys“ už lietaus kanalizacijos tinklų priežiūrą, uždarąją akcinę bendrovę „Šakių šilumos tinklai“ (2009 metų paskolos, paimtos Gelgaudiškio šilumos ūkiui modernizuoti, dalies dengimui).


13.7. savivaldybės tarybos nustatyta tvarka pervesti skirtus asignavimus paraiškų – projektų finansavimui, gyvenamųjų namų bendrijų rėmimui, gyvenamojo būsto priežiūrai.

Meras



                                         Juozas Bertašius

